Vaskrääma raudteepeatus

Vaskrääma raudteepeatus oli raudteepeatus Pärnumaal Pärnu linnas Vaskrääma külas. Läbi Vaskrääma kulges kuni 2008. aastani Pärnu–Mõisaküla raudtee, mis omakorda oli osa Tallinna–Riia raudteest.

Vaskräämale eelnes laiarööpmelisel raudteel Pärnu poolt tulles Pärnu raudteejaam ja järgnes Surju raudteejaam. Vaskräämale eelnes kitsarööpmelisel raudteel Pärnu poolt tulles Papiniidu raudteejaam ja järgnes Surju raudteejaam.Vaskrääma raudteejaam, Eesti kitsarööpmelised raudteed, Üldkasutatavad raudteed

Raudteepeatuses asus üks madal perroon ja jaamahoone, mis praegu on eraomanduses. "Jaama taastas ajaloohuviline mees", Pärnu Postimees 06.05.2012

Ajalugu
Peatuskoht rajati 1896. aastal koos Valga–Ruhja–Pärnu raudteega. Toona jäi peatus Pärnu kihelkonda Vaskrääma mõisa maadele.
Aastatel 1975–1981 rajati kitsarööpmelise raudtee asemele laiarööpmeline Tallinna–Pärnu–Riia raudtee.
Viimane reisirong sõitis läbi Vaskrääma 31. jaanuaril 1996. Kaubarongid sõitsid Pärnu–Mõisaküla vahet kuni 2000. aastani.Mõisaküla tohib endale väikese jupi raudteed mälestuseks jätta; Sakala, 18.01.2008 

Jaamahoone
pisi|Vaskrääma jaamahoone ja perroon aastal 2007
Vaskrääma jaamahoone on ehitatud tõenäoliselt 1920. aastatel eriprojektina. Traditsioonilises stiilis maakivist jaamahoone asetseb endise raudtee kirdeküljel, kunagise raudteeülesõidu kõrval. 

Aastast 2006 kuulub jaamahoone pedagoog Toomas Pikhofile ja on renoveeritud.Jaama taastas ajaloohuviline mees Pärnu Postimees, 6.05.2012 (vaadatud 17.01.2017)

Reiu raudteesild
pisi|Reiu jõe raudteesild (üle Vaskjõe)
Endise peatuskoha lähedal asub kunagine Reiu jõe lisajõe raudteesild. 2010. aastal sild remonditi ja sellest sai osa Reiu–Raeküla terviserajast. "Reiu raudteesild suleti remondiks", Pärnu Postimees 13.07.2010

Ka teine Reiu raudteesild (jääb Vaskräämast mitu kilomeetrit Pärnu poole) on tänaseks remonditud (2017) ja kasutatav kergliikluseks. "Laokil Reiu teine raudteesild laguneb edasi", Pärnu Postimees 04.10.2011

Viited

Välislingid
 "Nüüd on mul jaam..."; Õhtuleht, 06.06.2007
 "Raudteesild vuntsiti spordi hüvanguks üles"; Pärnu Postimees, 03.09.2010
 FOTO: Vaskrääma peatus ja reisirong aastal 1984; Baltic Trains Picture Gallery

Kategooria:Eesti raudteejaamad
Kategooria:Pärnu linn
Kategooria:Pärnu kihelkond
Kategooria:Valga–Ruhja–Pärnu raudtee
Kategooria:Tallinna–Pärnu–Riia raudtee